“ฮิตาชิ” ปรับลดการประเมินรายได้สุทธิปี 58 เหตุศก.ทั่วโลกซบเซา
"ฮิตาชิ" ปรับลดการประเมินรายได้สุทธิปี 58 เหตุศก.ทั่วโลกซบเซา
4 ก.พ. 2559

บริษัทฮิตาชิปรับลดการประเมินกำไรสุทธิสำหรับปีงบการเงิน 2558 ที่สิ้นสุดในเดือนมี.ค.ลงสู่ระดับ 2.4 แสนล้านเยน (2 พันล้านดอลลาร์) จากการประเมินครั้งก่อนที่ระดับ 3.1 แสนล้านเยน เนื่องจากแนวโน้มเศรษฐกิจโลกที่ไม่ซบเซา อันเป็นผลมาจากการชะลอตัวลงของเศรษฐกิจจีน และราคาน้ำมันดิบที่ร่วงลงอย่างหนัก
อย่างไรก็ดี ทางบริษัทได้คงระดับการประมาณการยอดขายในช่วงเวลาดังกล่าวเอาไว้ที่ 9.95 ล้านล้านเยน เพิ่มขึ้น 1.8% เมื่อเทียบเป็นรายปี
สำหรับในช่วง 9 เดือนแรกจนถึงวันที่ 31 ธ.ค.ที่ผ่านมา ฮิตาชิมีกำไรเพิ่มขึ้น 6.5% แตะที่ 1.7297 แสนล้านเยน ส่วนกำไรจากการดำเนินงานเพิ่มขึ้น 3.6% แตะที่ 4.0839 แสนล้านเยน จากยอดขายมูลค่า 7.23 ล้านล้านเยน
ฮิตาชิระบุว่า นายโทชิอากิ ฮิกาชิฮารา ประธานบริษัทจะเข้ารับตำแหน่งประธานเจ้าหน้าที่บริหาร แทนนายฮิโรกิ นากานิชิในวันที่ 1 เม.ย. โดยนายนากานิชิจะยังคงดำรองตำแหน่งประธานบอร์ดผู้บริหาร